joelniklaus/EU_Wikipedias huggingface dataset:
Heikki Autto

Heikki Samuli Autto (s. 23. elokuuta 1984 Enontekiö) on suomalainen poliitikko. Hän oli kokoomuksen kansanedustaja vaalikaudella 2011–2015 ja on toiminut Rovaniemen kaupunginvaltuuston puheenjohtaja vuodesta 2009. Vuoden 2019 eduskuntavaaleissa Autto palasi eduskuntaan.

Koulutukseltaan Autto on hallintotieteiden maisteri Lapin yliopistosta (2011).

Ura
Autto oli kokoomuksen ehdokas europarlamenttivaaleissa 2004 saaden 2 399 ääntä. Vuoden 2007 eduskuntavaaleissa hän sai 2 450 ääntä.

Vuoden 2008 kunnallisvaaleissa Autto valittiin Rovaniemen kaupunginvaltuustoon 523 äänellä. Hänet valittiin valtuuston puheenjohtajaksi 12. tammikuuta 2009, jolloin hänestä tuli Suomen nuorin kaupunginvaltuuston puheenjohtaja. Maaliskuussa 2009 Autto valittiin Pohjoismaiden konservatiivinuorten (, NUU) puheenjohtajaksi. NUU on pohjoismaisten kokoomusnuorten, Baltian maiden sekä pohjoisten itsehallintoalueiden yhteistyöjärjestö.

Autto oli ehdolla jälleen vuoden 2009 europarlamenttivaaleissa ja sai 17 169 ääntä. Hänet valittiin eduskuntaan vuoden 2011 vaaleissa 5 025 äänellä Lapin vaalipiiristä. Ennen valintaansa kansanedustajaksi Autto työskenteli vuosina 2007–2010 kokoomuksen järjestösihteerinä ja vuodesta 2010 Suomen Yrittäjien elinkeinopoliittisena asiamiehenä. Hän jäi tehtävästä toimivapaalle tultuaan valituksi kansanedustajaksi.

Eduskunnassa Autto oli jäsen maa- ja metsätalousvaliokunnassa (2011–2015) ja tarkastusvaliokunnassa (2014–2015) sekä varajäsen liikenne- ja viestintävaliokunnassa, talousvaliokunnassa, tulevaisuusvaliokunnassa, hallintovaliokunnassa ja suuressa valiokunnassa. Lisäksi hän oli jäsen kahden vuoden välein järjestettävän Arktisen alueen parlamentaarikkokonferenssin (CPAR) Suomen valtuuskunnassa (2011–2015) ja tulevaisuusvaliokunnan jaostossa ”Innostunut yhteiskunta” (2011–2015). Marraskuussa 2014 Autto valittiin Kemijoki Oy:n hallintoneuvostoon ympäristöministeriksi nousseen Sanni Grahn-Laasosen tilalle.

Autto putosi eduskunnasta vuoden 2015 vaaleissa. Kesäkuussa 2015 hän aloitti Lapin yliopiston yhteyspäällikkönä.

Palattuaan eduskuntaan kevään 2019 vaaleissa hänet valittiin maa- ja metsätalousvaliokunnan jäseneksi.   Syyskuussa 2020 Porissa järjestetyssä Kokoomuksen puoluekokouksessa Autto valittiin Kokoomuksen puoluevaltuuston puheenjohtajaksi. Syksyllä 2021 Autto valittiin eduskunnan liikenne ja viestintävaliokunnan jäseneksi sekä suuren valiokunnan varajäseneksi.

Yksityiselämä
Autto on naimisissa ja hänellä on neljä lasta. Sotilasarvoltaan hän on reservin yliluutnantti.

Lähteet

Aiheesta muualla
 
 Heikki Autton kotisivut

Nykyiset kansanedustajat
Kansallisen Kokoomuksen poliitikot
Rovaniemen kaupunginvaltuutetut
Lapin vaalipiiri
Vuonna 1984 syntyneet
Elävät henkilöt
Violet Paddock

Violet Paddock on hahmo brittiläisessä Pokka pitää -komediasarjassa. Violetia näyttelee Anna Dawson.

Violet on Hyacinth Bucketin sisko. Violet asuu vedonvälittäjämiehensä Brucen kanssa isossa talossa, jossa on uima-allas, sauna ja tilaa ponille. Heillä on myös Mercedes-Benz ja kesähuvila Ibizalla. 

Violet on useimmiten hyvin itkuinen riideltyään miehensä Brucen kanssa, jolla on mieltymys pukeutua naisten vaatteisiin ja piileskellä puissa. Hän usein soittaakin Hyacinthille pyytääkseen tältä neuvoa riitoihinsa. Eräässä jaksossa Hyacinth vie Violetin pastorin luo, mutta Violet tulee katumapäälle ja karkaa paikalta. Hyacinthin mielestä Violetin ei pitäisi ottaa Brucesta avioeroa, sillä muuten hän menettäisi upean talon uima-altaineen ja Mercedes-Benz-autoineen.

Paddoc, Violet
Aalborg Pirates

Aalborg Pirates eli AaB Ishockey on tanskalainen jääkiekkoseura Aalborgista Tanskasta. Joukkue pelaa jääkiekkoa Tanskan korkeimmalla sarjatasolla Metal Ligaenissa. Jääkiekko on kuulunut seuran lajivalikoimaan vuodesta 1967. Vuonna 1997 joukkue yhdistyi pienemmän seuran IK Aalborgin kanssa. Yhdistetty joukkue tunnettiin vuosina 1997–2003 nimellä Aalborg Ishockey Klub (AIK), kunnes uudeksi nimeksi vaihdettiin Aalborg Boldspilklub (AaB).

Joukkue kaudella 2022–2023

Joukkueenjohto
Päävalmentaja: Garth Murray 
Apuvalmentaja: Kasper Haslund Knudsen 
Fysiikkavalmentaja: Torben Keller 
Toimitusjohtaja: Ronny Larsen 

Lähde: EliteProspects

NHL- ja WHA-pelaajat

 Robert Burakovsky
 Jozef Čierny
 Chris Dingman
 Milan Figala
 Dan Gratton
 Colin Greening

 Burke Henry
 Dmytro Jakušin
 Brad Ralph
 Shane Sims
 Roman Vopat

Lähteet

Aiheesta muualla
Joukkueen kotisivut 
Aalborg Pirates - Eliteprospects.com 
Pirates Eurohockey-sivustolla

Tanskalaiset jääkiekkoseurat
Aalborgin kunta
Vuonna 1967 perustetut urheiluseurat
The Great Gildersleeve

The Great Gildersleeve oli yhdysvaltalainen tilannekomediasarja, jota esitettiin radiossa 1941 – 1957 ja televisiossa 1955 – 1956. Sarjan päähahmo Throckmorton P. Gildersleeve teki ensiesiintymisensä radiokuunnelmasarjassa Fibber McGee and Molly ja The Great Gildersleevea pidetään historian ensimmäisenä spin-off -sarjana.

Pääroolia esitti kesäkuuhun 1950 asti Harold Peary. Pearyn ilmoittua lopettavansa hänet korvattiin Willard Watermanilla, jonka ääni muistutti huomattavasti Pearyn ääntä. Waterman myös näytteli Gildersleeveä sarjan lyhytikäisessä televisioversiossa.

Sarjan pohjalta tehtiin myös neljä elokuvaa: The Great Gildersleeve (1942), Gildersleeve's Bad Day (1943), Gildersleeve on Broadway (1943) ja Gildersleeve's Ghost (1944).

Lähteet

Aiheesta muualla
Radiosarjan jaksoja kuunneltavissa Real Audio -formaatissa

Yhdysvaltalaiset radiokuunnelmat
Yhdysvaltalaiset televisiosarjat
Radio Hall of Fame
Rungsted Seier Capital

Rungsted Seier Capital on tanskalainen jääkiekkoseura, jonka kotipaikka on Rungsted. Joukkue pelaa Tanskan pääsarjassa Metal Ligaenissa. Seura toimi aiemmin nimellä Rungsted Cobras, mutta se vaihtoi nimeä 2004. Joukkue pelaa silti edelleen Rungstedissa, ja se on voittanut Tanskan mestaruuden vuonna 2003.

Joukkue kaudella 2022–2023

Joukkueenjohto
 Päävalmentaja: Erik Hjalmarsson 
 Apuvalmentaja: Flemming Green 
 Huoltopäällikkö: Freddy Bagge 
 Huoltopäällikkö: Ole Dahlmann 
 Jääkiekkotoiminnanjohtaja: Thomas Friberg 
 Toimitusjohtaja: Morten Hagen 

Lähde: EliteProspects

NHL-pelaajat

 Fabian Brunnström
 Brad DeFauw
 Steve Graves
 Arto Javanainen
 Kent McDonell
 Brendon Nash

 Cristopher Nihlstorp
 Patrick Russell
 Jonas Røndbjerg
 Alexander True
 Mike Vernace
 Igor Vjazmikin

Lähteet

Aiheesta muualla
Rungsted Ishockey Klubin kotisivut

Tanskalaiset jääkiekkoseurat
Young Noble

Rufus Cooper III (s. 21. maaliskuuta 1978, tunnetaan myös nimellä Young Noble) on yhdysvaltalainen rap-artisti. Hän kuuluu Tupac Shakurin perustamaan Tha Outlawz -rap-yhtyeeseen.

Young Noblen ensiesiintyminen oli Shakurin albumilla The Don Killuminati: The 7 Day Theory, kappaleissa "Hail Mary", "Life of an Outlaw", "White Man'z World" ja "Just Like Daddy".

Diskografia

Sooloalbumit

2002: Noble Justice
2010: Noble Justice: The Lost Songs
2012: Son Of God
2016: Powerful
2019: 3rd Eye View

Albumit joissa mukana

 2002: Street Warz (JT the Bigga Figgan kanssa)
 2006: Thug Brothers (Layzie Bonen kanssa)
 2006: Against All Oddz (E.D.I. Meanin kanssa)
 2006: Soldier 2 Soldier (stic.manin kanssa)
 2007: Thug in Thug Out (Hussein Fatalin kanssa)
 2008: All Eyez on Us (Lil' Flipin kanssa)

Aiheesta muualla

 OfficialOutlawz.com

Lähteet

 Yhdysvaltalaiset hip hop -artistit
 1990-luvun yhtyeet ja sooloartistit
 2000-vuosikymmenen yhtyeet ja sooloartistit
 Tupac Shakur
Vuonna 1978 syntyneet
Elävät henkilöt
Afroamerikkalaiset
SønderjyskE Ishockey

SønderjyskE Ishockey on tanskalainen jääkiekkoseura. Joukkue pelaa Tanskan pääsarjassa Metal Ligaenissa. Joukkue on yksi SønderjyskEn jaostoista. Seuralla on myös toimintaa jalkapallossa ja käsipallossa. Seura on kotoisin pienestä Vojensin kaupungista.

Joukkue
(Tilanne 4. marraskuuta 2022)

Joukkueenjohto
Päävalmentaja: Mario Simioni 
Apuvalmentaja: Anders Førster 
Fysiikkavalmentaja: Ole Christiansen 
Huoltopäällikkö: Steffen Barfoed 
Toimitusjohtaja: Kim Lykkeskov 

Lähde: EliteProspects

NHL-pelaajat

 Éric Bertrand
 Ryan Bonni
 Tony Cimellaro
 Patrick Dwyer
 Kevin Henderson
 Brett Lysak
 Alfie Michaud

 Rod Pelley
 Warren Peters
 Ray Podloski
 Todd Reirden
 Marc Rodgers
 MacGregor Sharp

Lähteet

Aiheesta muualla
Joukkueen kotisivut 
SønderjyskE - Eliteprospects.com 

Tanskalaiset jääkiekkoseurat
Haderslevin kunta
Mała Panew

Mała Panew () on Oderin sivujoki Sleesiassa, Puolassa. Se on 132 kilometriä pitkä ja virtaa pääasiassa metsäalueiden halki. Joki saa alkunsa Ylä-Sleesiasta, Krusinin kylästä läheltä Myszkówia. Brynican alkulähde sijaitsee vain neljän kilometrin päässä. Mała Panew laskee Oderiin Czarnowąsyn () kylässä Opolen koillispuolella. 

Puolan joet
Oderin vesistö
Rødovre Mighty Bulls

Rødovre Mighty Bulls on tanskalainen jääkiekkojoukkue ja on osa Rødovre Skøjte og Ishockey Klub – RSIK :iä. Joukkue pelaa kotiottelunsa Rødovre Skøjte Arenalla Rødovressa. Joukkueen päävalmentaja on ruotsalainen Magnus Bogren. Joukkue on voittanut Tanskan Mestaruuden 6 kertaa: 1978, 1983, 1985, 1986, 1990 ja 1999.

Joukkue kaudella 2022–2023

Joukkueenjohto
 Päävalmentaja: Magnus Sundquist 
 Apuvalmentaja: Morten Andreasen 
 Fysiikkavalmentaja: Michael Myhre 
 Toimitusjohtaja: Jørgen Illeman 
 Joukkueenjohtaja: Peter Nielsen 

Lähde: EliteProspects

Jäädytetyt numerot 
 5  Tommy Pedersen

NHL-pelaajat 

 Robert Burakovsky
 Mikkel Bødker
 Mitch Callahan
 David Cooper
 Lars Eller
 Josh Gratton
 Jannik Hansen
 Patrice Lefebvre

 Donald MacLean
 Matthew O’Connor
 Theo Peckham
 Luke Sellars
 Jeremy Stevenson
 Steve Washburn
 Chris Wells

Lähteet

Aiheesta muualla

Joukkueen kotisivut 
Rødovre Mighty Bulls - Eliteprospects.com 

Tanskalaiset jääkiekkoseurat
Rødovren kunta
Kantosiipialus

Kantosiipialus on vedessä kulkeva alus, jonka rungon alle on asennettu kantosiivet. Aluksen kiihdyttäessä vauhtiaan nämä siivet tuottavat nostovoimaa, jolloin runko nousee vedenpinnan yläpuolelle ja alus kulkee kantosiipiensä varassa. Tämä vähentää merkittävästi aluksen vastusta, jolloin se voi saavuttaa vedessä suurempia nopeuksia.

Historia
Ensimmäisen aluksen, jossa veneen rungon alle oli sijoitettu vastusta vähentävät kantosiivet, rakensi tiettävästi italialainen insinööri Enrico Forlanini vuonna 1900. Alus saavutti tuolloin valtaisan 70 kilometrin tuntinopeuden. Muista kantosiipialusta kehitelleistä henkilöistä mainittakoon Alexander Graham Bell, joka yhdessä vaimonsa ja insinööri Casey Baldwinin kanssa kävi testaamassa Forlanin alusta Maggiorejärvellä vuonna 1910. Bell osti Forlanin patentin ja kehitti siitä oman HD-4 -kantosiipialuksen. Vuonna 1919 kyseinen alus teki uuden veneiden nopeusennätyksen, 114 kilometriä tunnissa.

Kantosiipialukset kansainvälisillä vesillä
Kantosiipialuksia ovat esimerkiksi Olympia-tyypin kantosiipialukset sekä Helsingin ja Tallinnan välillä vuosina 1997–2008 liikennöineet Linda Linen Jaanika ja Laura.

Vuosina 1961–1965 liikennöi Maarianhaminan ja Tukholman välillä Italiasta vuokrattu 120-paikkainen Alistafaco -tyyppinen kantosiipialus Sirena.  Liikenne osoittautui kuitenkin tappiolliseksi ja alus palasi Italiaan.

Kantosiipialukset Suomen sisävesillä
Suomen ensimmäinen kantosiipialus oli Raketa-luokan Tehi, joka vuosina 1962–1983 liikennöi Lahden ja Jyväskylän välillä Vesijärvellä ja Päijänteellä.

Lahdesta on 2000-luvulla liikennöinyt tilausristeilijänä toinen Raketa-kantosiipialus Rosetta. Keiteleellä, Päijänteellä ja Vesijärvellä liikennöi vuodesta 2009 muutaman vuoden ajan Polesje-luokan Suvi Express, joka taittoi Jyväskylän ja Lahden välin kolmessa tunnissa. Vuodesta 2016 lähtien Suviexpress risteilee Pielisellä Kolin kansallispuiston saaristossa tehden maisemaristeilyitä ja reittiliikennettä Lieksa–Vuonislahti–Koli-väliä 45 minuutissa ja Nurmekseen noin 1,5 tuntia.

Alusluokkia 
  Pegasus-luokka
 Raketa-luokka
 Meteor-luokka
 Kometa-luokka
 Belarus-luokka
 Voshod-luokka
 Polesje-luokka
 Kolhida-luokka
 Tsiklon-luokka
 Olimpija-luokka

Lähteet

Katso myös 
Patosiipialus

Aiheesta muualla 

The International Hydrofoil Society

Laivatyypit
Furuset Ishockey

Furuset I.F. on vuonna 1934 perustettu norjalainen jääkiekkoseura Furusetista Oslosta. Joukkue on osa Furuset Idrettsforeningenia, (FIF). Joukkue pelaa kotiottelunsa Furuset Forumilla jonka katsojakapasiteetti on 1 200. Joukkue pelaa Norjan toiseksi korkeimmalla I-divisioonassa. Joukkueen päävalmentajana toimii Magnus Rahm. Seura on viimeksi pelannut Norjan pääsarjassa GET-ligaenissa kaudella 2008-09.

Joukkue

Joukkueenjohto

Saavutukset 
Norjan-mestaruus: 1949, 1954, 1980, 1990
Sarjamestaruus: 1978/79, 1979/80, 1989/90

NHL-pelaajat 
 Taylor Hall
 Roman Oksjuta
 Bjørn Skaare
 Brian Tutt

Aiheesta muualla 
 Furusetin kotisivut 

Norjalaiset jääkiekkoseurat
Oslon urheilu
Hockey Night

Hockey Night on C More-palvelussa, sekä MTV3 ja Sub-kanavilla esitettävä jääkiekko-ohjelma. Sitä esitettiin aiemmin vuosina 1995–2005, sekä Canal+:lla vuosina 2011–2012.

Historia 
Hockey Nightia esitettiin aluksi vuosina 1995–2005, jossa nähtiin yksi jääkiekon SM-liigan ottelu, sekä viimeisen kahden vuoden aikana maksullista lisäohjelmistoa. Tuolloin alkuaikoina otteluita selosti Pentti Lindegren ja kommentaattoreina toimivat Kimmo Leinonen ja hänen jälkeensä Pekka Järvelä. Myöhemmin selostajaksi vaihtui Mika Saukkonen ja kommentaattorina oli Timo Jutila. Studioisäntänä toimi Kari Tyni ja kaukalonlaitatoimittajina olivat Kimmo Leinonen ja myöhempinä vuosina Mika Saukkonen, Mikko Grönman ja Inka Korhonen. Joskus kommentaattorina oli Jari Kurri. SM-liigan sunnuntaiottelut vähentyivät selvästi, kun lähetysoikeudet loppuivat MTV3-kanavalta. 

Ohjelma palasi ruutuun 2011, jolloin Hockey Night -tiimiin kuuluivat toimittaja Teemu Niikko, selostaja Antero Mertaranta, sekä asiantuntijakaarti: Hannu Aravirta, Juhani Tamminen, Jarmo Kekäläinen, Doug Shedden, Kari Jalonen, Mika Kortelainen ja Risto Dufva.

Kun MTV sai itselleen jääkiekon MM-kisojen mediaoikeudet, MTV päätti nimetä kiekkokokonaisuutensa Hockey Nightiksi ja aloittaa Canal+:n perjantai-illoissa sekä lauantai-iltapäivissä uusia makasiiniohjelmia, joista kaksi vastaavat 2000-luvun alun Pakkiparia ja Fan Clubia. Hockey Night Extra on MTV3-kanavalla esitettävä ohjelma, joka esittää Canal+:n lähetyksestä "parhaat palat" ja käsittelee myös Euro Hockey Tour-turnausten aikana kyseisiä otteluita. Hockey Night Spotlight on lauantai-iltapäivien keskusteluohjelma, jossa otetaan Facebookin kautta vastaan yleisön kysymyksiä. Studio-osuudet kulkevat nimellä Hockey Night Live jalkapalloa käsittelevän vastaavanlaisen FUTIS+-ohjelman tapaan.

Hockey Night (2020–) 
Hockey Night -brändi palasi ruutuun syksyllä 2020, kun MTV sai Liigan esittämisoikeudet. Hockey Night Live -studiolähetyksiä näytetään runkosarjassa ainakin kerran viikossa, sekä pudotuspeleissä useammin. Studiojuontajina toimivat Tuomas Nyholm, Teemu Niikko ja Suvi Puukangas. Vakituisina studioasiantuntijoina ovat entiset jääkiekkoilijat Ari Vallin, Sami Kapanen, Pekka Saravo, Siim Liivik sekä Lasse Kukkonen. Otteluita selostavat Jani Alkio, Antero Mertaranta, Mika Saukkonen, Aleksis Ärje, Juho Kokko, Olli Eronen, Oskari Saari, Sebastian Waheeb ja Toni Saukkola.

Aiemmat tunnukset

Lähteet

Urheiluohjelmat
Suomalaiset televisio-ohjelmat
1990-luvun televisiosarjat
2000-vuosikymmenen televisiosarjat
2010-luvun televisiosarjat
Kalle Niinikangas

Kalle Niinikangas (s.18. helmikuuta 1973 Jyväskylä) on suomalainen runoilija, kääntäjä ja sosiaaliohjaaja Helsingin kaupungin päihdehuoltoyksikössä. Hän on julkaissut viisi Enostonen kustantamaa runokokoelmaa ja yhdessä Bob Beagrien kanssa Ek Zuban -kustantamon kautta kaksikielisen runoteoksen. Hän pitää blogia Koti-isän keittokirja.

Kalle Niinikangas on ollut Suomen Kirjailijaliiton jäsen vuodesta 2005 alkaen. Hän on ollut taiteilijajärjestö Kiila ry:n hallituksen jäsenenä vuodesta 2008 sekä puheenjohtaja vuodesta 2013 ja tuottanut poikkitaiteellisia Kiilaklubeja vuodesta 2008. Kalle Niinikangas on osallistunut runoantologioihin, esiintynyt runokiertueilla Suomessa, Virossa ja Englannissa sekä kääntänyt suomesta englantiin ja englannista suomeen.

Tietokirjat 
 Savukeitaan matkaoppaat: Lasten kanssa matkalla. Yhdessä Ville Ropposen kanssa. Savukeidas kustannus, 2013.
 Savukeitaan matkaoppaat: Georgia. Yhdessä Ville Ropposen kanssa. Savukeidas kustannus, 2016.

Proosateokset 
 Thaimaan rannoilla. Matkakirja. Turku. Enostone, 2014.
 Vaporeton vauhdissa. Matkakirja. Turku. Enostone, 2016.

Runokokoelmat 
 
 
 
 Perkele (Yhdessä Bob Beagrien kanssa). Ek Zuban, 2006.
 Harmaa mies.  Turku. Enostone, 2012. ISBN 978-952-5960-16-7. 
 Tervetuloa Mongoliaan: runoja yksilönkehityksestä. Tampere. Enostone kustannus 2018. ISBN 978-952-5960-64-8.

Toimitetut teokset 
 Hatarasti onnellinen - tarinoita pudotuksista loiviin nousuihin. Toim. Kalle Niinikangas & Sami Ketola. Muotialan asuin- ja toimintakeskus, Tampere 2002. ISBN 952-91-5377-5.

Runoantologiat 
 The Flesh Of The Bear - Karhun liha. Ek Zuban, 2003.
 The Eye of Temenos. Reflections on Sacred Space. Middlesbrough, Iso-Britannia. Ek Zuban, 2011.
 Eesti ja Soome luulet 8+8. Tallinna, Viro. NyNorden, 2014.
 Olet täyttänyt ruumiini tulella. Eroottisen runouden antologia. WSOY, 2017.
 Building Bridges: An anthology. Ek Zuban, 2017.

Suomennokset 
 Charles Bukowski: Vanhan likaisen miehen juttuja (yhdessä Tuomas Laurilan ja Seppo Lahtisen kanssa). Sammakko 2002.
 Bob Beagrie & Andy Willoughby: Sampo. Savukeidas kustannus, 2015.

Tilaustyöt 

 Majakan valo / Lighthouse light: Oy Lighthouse consulting ltd 2001. Kaksikielinen runokirja.

Aiheesta muualla 
 Rita Dahl: Urbaanista yksinäisyydestä ja arjen rutinoitumisesta. Kiiltomato.net 25.4.2002
https://www.kirjaimisto.com/kalle
http://www.lukukeskus.fi/kirjailijavierailut/kirjailijat/niinikangas-kalle/

Suomalaiset runoilijat
Vuonna 1973 syntyneet
Elävät henkilöt
Bratislavan Comenius-yliopisto

Bratislavan Comenius-yliopisto (slovakiksi Univerzita Komenského v Bratislave) on pian Tšekkoslovakian perustamisen jälkeen vuonna 1919 perustettu nykyisen Slovakian vanhin yliopisto. Se jatkaa Academia Istropolitanan perinteitä vuodelta 1465.  Yliopisto on nimetty monien tieteiden uranuurtajan, tšekkiläisen Johan Amos Comeniuksen (1592-1670) mukaan. 

Vuonna 2006 yliopistossa opiskeli yli 30 000 opiskelijaa, ja sillä oli 2000 jäsentä.

Lähteet

Aiheesta muualla 

 Viralliset kotisivut

Comenius-yliopisto
Slovakian yliopistot ja korkeakoulut
Bratislavan satama

Bratislavan satama (slovak. Prístav Bratislava) on Tonava-joen varrella sijaitseva satama, joka on yksi suurimpia satamia Slovakiassa. Sataman kautta kulkee matkustajia ja rahtia.

Aiheesta muualla 
 Sataman rahtialueen kotisivut 

Satama
Satama
Satamat
Carl Erhardt

Carl Alfred Erhardt (15. helmikuuta 1897 Beckenham – 3. toukokuuta 1988) oli englantilainen jääkiekkoilija, joka johti maansa maajoukkuetta kapteenina useisiin merkittäviin kansainvälisiin voittoihin, huippuna olympiakulta Garmisch-Partenkirchenissa 1936.

Alku-ura 
Erhardt ei saanut kiekko-oppia ajalle tyypillisesti Kanadassa, vaan perehtyi lajiin koulupoikana Saksassa ja Sveitsissä. Erhardt oli tulisieluinen puolustaja, joka saattoi uurastaa kentällä jopa 40 minuutia ottelussa. Monipuolisena urheilijana hän hallitsi myös tenniksen, hiihdon ja vesihiihdon.

Maajoukkueura 

Erhardt voitti joukkueensa mukana Euroopan-mestaruuden 1931, maailmanmestaruuden 1934 ja 1935, sekä toimi kapteenina joukkueessa, joka voitti niin Euroopan-mestaruuden, maailmanmestaruuden kuin olympiakultaakin vuonna 1936. Tuon joukkueen 12 jäsenestä Erhardt oli ainoa, joka ei ollut saanut kiekko-oppiaan Kanadassa. Tuolloin 39-vuotias Erhardt on tiettävästi vanhin jääkiekon olympiakullan saavuttanut. Matkalla ainoaan jääkiekon olympiakultaansa britit löivät ennakkosuosikin Kanadan.

Myöhemmät vuodet 
Olympiamenestyksen jälkeen Erhardt jätti jääkiekon pelaajana. Hän julkaisi kirjan nimeltä Ice Hockey (1937), toimi erotuomarina ja istui British Ice Hockey Associationin hallituksessa. Hänet nimettiin järjestön elinikäiseksi varapuheenjohtajaksi. Erhardt valittiin British Ice Hockey Hall of Fameen 1950, ja postuumisti International Ice Hockey Federation Hall of Fameen 1998.

Lähteet

Aiheesta muualla 
 Playing Games with the Nazis
 Carl Erhardt at Ice Hockey Journalists UK 
 A to Z Encyclopaedia of Hockey

Brittiläiset olympiavoittajat
Vuonna 1897 syntyneet
Vuonna 1988 kuolleet
Maria Schneider

Maria Schneider voi viitata seuraaviin henkilöihin:

Maria Schneider (1952–2011), näyttelijä
Maria Schneider (1960–), muusikko
Viimeinen tango Pariisissa

Viimeinen tango Pariisissa on Bernardo Bertoluccin vuonna 1972 valmistunut suurta kohua aiheuttanut kulttielokuva, jota kriitikot ovat kutsuneet jopa karkeaksi pornoksi. Elokuva kertoo vanhenevan leskimiehen ja nuoren naisen suhteesta.

Brando kirjoittaa omaelämäkerrassaan Songs My Mother Taught Me (1994) improvisoineensa monissa kohtauksissa Bertoluccin kehotuksesta. Esimerkiksi kohta, jossa Paul kertoo lapsuudestaan kuvastaa Brandon omia kokemuksia hänen ollessaan nuori.

Viimeistä tangoa Pariisissa pidetään klassikkona. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Se oli kuitenkin vaikea elokuva päänäyttelijöilleen. Brando koki Bertoluccin manipuloineen häntä, eikä hän omien sanojensa mukaan enää koskaan asettanut itseään haavoittuvaiseksi rooleja varten. Schneider puolestaan traumatisoitui elokuvan raiskauskohtauksesta, sydämistyi Bertolucciin ja myöhemmin katui osallisuuttaan projektissa.

Rooleissa

Lähteet 
 

Vuoden 1972 ranskalaiset elokuvat
Italialaiset eroottiset elokuvat
Bernardo Bertoluccin ohjaamat elokuvat
Ranskalaiset eroottiset elokuvat
Vuoden 1972 italialaiset elokuvat
Luettelo Finnish Dance Chartin ykkösistä vuonna 2009

Luettelo Finnish Dance Chart -listan kärkipaikkaa hallussaan pitäneistä artisteista ja singleistä vuonna 2009.

Katso myös

Lähteet 

2009
Finnish Dance Chart 2009
Planeetta (kappale)

Planeetta on suomalaismuusikko Remun single ja kappale, jolla hän osallistui vuoden 2009 Eurovision laulukilpailun Suomen karsintaan, ja pääsi sillä finaaliin asti. Single julkaistiin 14. tammikuuta 2009.

Single myi nopeasti platinalevyyn oikeuttavan määrän eli 10 000 kappaletta. Se oli esimakua kesäksi 2009 julkaistavaksi tarkoitetulta Remu Goes Rock'n Tango -albumilta, jonka piti sisältää vanhoja tangoklassikoita sekä uuttakin materaalia. "Planeetan" ovat sanoittaneet Remu, Ilkka Vainio ja Risto Asikainen.

Aluksi Yleisradio meinasi hyllyttää kappaleen, koska se oli näkyvästi esillä Planeetta-nimisen yrityksen nettisivulla, eikä kilpailujen säännöissä sallita minkäänlaista mainostusta. Myöhemmin YLE ja Remun levy-yhtiö sopivat, että "Planeetta"-kappaletta ei käytetä Euroviisujen aikana samannimiseen yritykseen viittaavissa yhteyksissä. Remu sai siis osallistua kilpailuihin.

Lähteet

Aiheesta muualla 
 Single Edel Records Finlandin sivuilla
 Eurovision Laulukilpailu - Remu

Suomalaiset popkappaleet
Vuoden 2009 kappaleet
Yrjö Alanen

Yrjö Alanen, ent. Näykki, (21. helmikuuta 1860 Kauhava – 20. toukokuuta 1944 Kurikka) oli suomalainen kirkkoherra, kirjailija ja historiantutkija.

Alasen vanhemmat olivat talollinen Jaakko Alanäykki (Sippola) ja Valpuri Amalia Kustaantytär Alanäykki. Hän pääsi ylioppilaaksi 1883 ja hänet vihittiin papiksi 1886. Alanen toimi kappalaisena Kokemäellä 1893–1899 ja sitten kirkkoherrana Kortesjärvellä 1899–1903, Isojoella 1902–1912 sekä viimeksi Kurikassa 1912–1944. Alanen sai rovastin arvon 1909 ja hän oli lääninrovastina vuodesta 1917.

Alanen oli perustamassa 1881 Suomen ensimmäistä nuorisoseuraa Kauhavalle. Hän oli myöhemmin Pohjanmaan nuorisoseuran 1. sihteerinä. 

Yrjö Alanen oli naimisissa vuodesta 1888 Helmi Maria Karstenin kanssa, jonka veli oli uskontotieteilijä ja filosofi, tutkimusmatkailija Rafael Karsten. Yrjö Alasen ja Helmi Maria Karstenin lapsia olivat lääkintöneuvos ja Kurikan kunnanlääkäri Aarne Alanen, teologian professori Yrjö J. E. Alanen, sairaanhoitaja ja kielten maisteri Aili Alanen, oikeustieteen professori ja evankelinen maallikkopuhuja Aatos Alanen, sairaanhoitaja Aune Alanen, pankkivirkailija ja juristi Sylvi Alanen sekä professori ja historioitsija Aulis J. Alanen.

Teoksia 
 Kenellä on oikeus saarnata seurakunnissamme?, muutamia piirteitä esittänyt Y. A.  Pori 1899
 Kansankirkon merkityksestä : hajanaisia piirteitä.  WSOY 1908
 Kirkon ja valtion ero : kansantajuisia mietelmiä.  Kustannus-o.y. Kansa, Tampere 1908
 Onko uskonto vain yksityisasia? : : lyhyt tutkielma.  WSOY 1909
 Pappismiehen muistelmia : pieniä tosikertomuksia elämästä.  Gummerus 1909
 Piirteitä Isojoen seurakunnan oloista ja vaiheista, etupäässä kirkolliselta ja sivistyshistorialliselta alalta.  Isojoen v. 1909 laulujuhlan toimikunta, Kristiina 1909
 Siirtolaisemme ja kotimaa : siirtolaisuuden vaikutuksesta kansamme oloihin ja luonteeseen. Kansanvalistusseura 1910
 Säästämisestä ynnä säästämis- ja lainaustavoista kansamme keskuudessa ennen ja nyt : : muutamia piirteitä kunnallisten säästölaitosten merkityksestä kansamme taloudellisiin oloihin.  WSOY 1911
 Voiko kristitty olla sosialisti?  Gummerus 1914
 Pyhä kaste : : P. Helander'in y.m. mukaan.  Suomen luth. evank.-yhdistys, Helsinki 1925
 Vanhan papin muistelmia.  Otava 1930
 Puukkojunkkarien aika : kappale Etelä-Pohjanmaan historiaa viime vuosisadan keskivaiheilta.  Otava 1931
 Muistelmia Jyväskylän lyseosta 60 vuotta ajassa taaksepäin.  Jyväskylä 1937

Lähteet 
 Suomen kirjailijat tietokanta
 Wikiaineisto: Kuka kukin oli 1961

Viitteet

Aiheesta muualla 
 Vapaasti ladattavia Yrjö Alasen e-kirjoja Projekti Lönnrotilta
 "Häjyjen" historia. Minkätähden lääninrovasti kirjoittaa puukkojunkkareista?, Suomen Kuvalehti, 04.07.1931, nro 27, s. 14, Kansalliskirjaston digitaaliset aineistot

Suomen evankelis-luterilaisen kirkon papit
Suomalaiset kirjailijat
Suomalaiset historioitsijat
Vuonna 1860 syntyneet
Vuonna 1944 kuolleet
RazakSAT

RazakSAT on Malesian avaruusjärjestön kehittämä kaukokartoitussatelliitti, joka laukaistiin 14. heinäkuuta 2009 yhdysvaltalaisella Falcon 1-kantoraketilla Kwajalein atollilta.

Taustaa
RazakSATin edeltäjä oli Malesian ensimmäinen kaukokartoitussatelliitti TiungSAT-1, joka laukaistiin 26. syyskuuta 2000 Dnepr-raketilla Baikonurista. Satelliittihankkeen alkuperäinen nimi oli MACSAT. Se sai pääministeri Mahathir Mohamadilta uuden nimen, joka kunnioittaa itsenäisen Malesian toista pääministeriä Tun Abdul Razakia. RazakSAT kuljettaa elektro-optisia mittalaitteita, kuten "Medium-sized Aperture Camera" eli MAC-kamera. Siinä on yksi pankromaattinen kameraelementti ja viisi multispektraalista. Mittalaite painaa 50 kg ja koko satelliitti 180 kg.

Satelliitti lentää likmain ekvaatoriaalisella matalalla NEqO () kiertoradalla.

Tekniset tiedot

Lähteet

Aiheesta muualla
Astronautic Technology (M) Sdn Bhd, Satelliitin laukaisija
Razaksat.com
RazakSATin kuvaus

Kaukokartoitussatelliitit
Vuoden 2009 avaruustoiminta
Kairamo

Kairamo on suomalainen sukunimi, joka on muun muassa seuraavilla henkilöillä:

 Aimo Kairamo (1941–2004), Suomen Sosialidemokraatti -lehden päätoimittaja
 Alfred Oswald Kairamo (vuoteen 1906 Kihlman, 1858–1938), kasvitieteilijä, poliitikko ja teollisuusmies, Alfred Kihlmanin poika
 Aulis O. Kairamo, (vuoteen 1906 Kihlman, 1905–1991), vuorineuvos, Alfred Oswald Kairamon poika
 Erkki Kairamo (1936–1994), arkkitehti, Aulis O. Kairamon poika ja Kari Kairamon veli
 Kari Kairamo (1932–1988), vuorineuvos, Nokian pääjohtaja, Aulis O. Kairamon poika ja Erkki Kairamon veli
 Maija Kairamo (s. 1935), arkkitehti, Erkki Kairamon entinen vaimo
 Päivi Kairamo (s. 1964), diplomaatti, Aimo Kairamon tytär

Katso myös 
 Kihlman
Kulikovon taistelu

Kulikovon taistelu () oli venäläisten ja Kultaisen ordan joukkojen välillä Kulikovon niityllä 8. syyskuuta 1380 käyty taistelu, joka päättyi venäläisten voittoon.

1370-luvulla voimistunut Moskovan ruhtinaskunta ryhtyi johtamaan venäläisten taistelua mongolivalloittajia vastaan. Kultaisen ordan johtoon kohonnut Mamai päätti palauttaa sen vallan Venäjällä. Hän kokosi noin 100 000–150 000 miehen sotajoukon, johon mongolien ja tataarien lisäksi kuului myös tšerkessejä, osseetteja, armenialaisia, Volgan seudun kansoja sekä Krimin genovalaisia palkkasotureita. Mamain liittolaisena toimi Liettuan suuriruhtinas Jagello.

Kuultuaan ordan joukkojen liikkeistä kesäkuun lopussa Moskovan suuriruhtinas Dmitri Ivanovitš ryhtyi keräämään venäläisiä sotajoukkoja Moskovassa ja Kolomnassa. 100 000–150 000 miehen armeijaan kuului moskovalaisia ja Moskovan ylivallan tunnustaneiden ruhtinaskuntien sotilaita. Novgorodin, Tverin, Nižni Novgorodin, Rjazanin ja Smolenskin joukot eivät osallistuneet sotaretkeen.

Venäläiset kohtasivat Mamain joukot Donin yläjuoksulla Kulikovon niityllä. Perimätiedon mukaan taistelu alkoi venäläisten ja tataarien sankareiden Aleksandr Peresvetin ja Tšelubein kaksintaistelulla, jossa molemmat saivat surmansa. Varsinaisessa taistelussa venäläiset tuhosivat Mamain joukot, joiden vetäytymistä he seurasivat 50 kilometrin matkan verran.

Vaikka Kulikovon taistelu ei vielä vapauttanutkaan Venäjää mongolivallasta, se heikensi suuresti Kultaista ordaa ja nopeutti sen hajoamista. Taistelun seurauksena Moskovan ruhtinaiden asema Venäjällä voimistui huomattavasti.

Lähteet

Aiheesta muualla 

1380
Mongolivaltakunta
Venäjän taistelut
Keskiajan taistelut
Päivi Kairamo

Päivi Kairamo (aiemmin myös Kairamo-Hella, s. 10. huhtikuuta 1964) on suomalainen diplomaatti ja virkamies. Hän on työskennellyt Genevessä Suomen YK:n pysyvän edustuston päällikkönä 1. heinäkuuta 2012 alkaen. Kairamo aloitti Suomen suurlähettiläänä Turkissa 1. syyskuuta 2016.

Kairamo on koulutukseltaan oikeustieteen kandidaatti. Hän valmistui Helsingin yliopistosta vuonna 1990 ja aloitti uransa työministeriössä vuonna 1991. Kairamo työskenteli ministeriössä hallitussihteerinä vuoteen 1995. Ulkoasiainministeriössä Kairamo työskenteli kaupallisena neuvoksena 1995–1997 ja 1998 sekä eduskunnassa sosiaali- ja terveysvaliokunnan valiokuntaneuvoksena 1997.

Vuosina 1998–2000 Kairamo toimi erityisasiantuntijana Suomen pysyvässä EU-edustustossa. Hän työskenteli Euroopan komission virkamiehenä 2000–2005. Kairamo oli tasavallan presidentin ulkopoliittinen neuvonantaja 2005–2009 ja tasavallan presidentin kanslian kansliapäällikkö 2009–2012.

Puoluekannaltaan Kairamo on sosialidemokraatti. Kairamon isä oli Suomen Sosialidemokraatti -lehden entinen päätoimittaja Aimo Kairamo.

Lähteet 

Suomalaiset virkamiehet
Suomen suurlähettiläät
Suomalaiset juristit
Vuonna 1964 syntyneet
Elävät henkilöt
American Soldier

American Soldier on yhdysvaltalaisen Queensrÿche-yhtyeen 31. maaliskuuta 2009 ilmestynyt konseptialbumi, joka kertoo sodasta sotilaan näkökulmasta ja sodan henkisistä ja fyysisistä vaikutuksista.

Kappale ”If I Were King” julkaistiin digisinglenä 3. maaliskuuta 2009.

Teema 
Queensrÿchen sanoittaja ja laulaja Geoff Tate on omien sanojensa mukaan ollut aina sotaa ja tappamista vastaan, mutta käytyään aiheesta ensimmäisen kunnollisen keskustelun Korean ja Vietnamin sotiin osallistuneen isänsä kanssa, hän lumoutui kuulemastaan. Seuraavan kahden vuoden aikana Tate haastatteli Yhdysvaltain sotilaallisiin konflikteihin toisesta maailmansodasta Irakin sotaan osallistuneita yhdysvaltalaisia veteraaneja, ja sanoitti lopulta albumin näihin tarinoihin pohjautuen.

American Soldierin kappaleet kuvaavat muun muassa tunnelmaa taistelukentällä (”Middle of Hell”), uhrauksia (”The Killer”), menetystä (”If I Were King”), koti-ikävää (”Remember Me”) ja sopeutumista yhteiskuntaan sodan jälkeen (”Man Down!”). Kappaleessa ”Unafraid” säkeistöt esittää kaksi sotaveteraania, ja otteita Taten nauhoittamista haastatteluista kuullaan musiikin lomassa läpi albumin. ”Home Again” on duetto Taten ja tämän tyttären välillä.

Kiertue 

Yhtye esitti albumin musiikkia livenä ensimmäistä kertaa 16. huhtikuuta 2009 Seattlen Snoqualmie Casinossa, mistä alkoi samalla kevään kestänyt Yhdysvaltain-kiertue. Konsertit koostuvat kolmesta osasta, joista yksi keskittyy uuteen albumiin ja kaksi muuta albumeihin Rage for Order (1986) ja Empire (1990).

Kappaleet 

 
 
 
 
 
 
 
 
 
 
 
 

Laulaja Geoff Taten ohella albumin kirjoittamisesta vastasivat Operation: Mindcrime II -albumin tapaan pääosin yhtyeen varsinaisen ydinnelikon ulkopuoliset tahot. Tuottaja Jason Slater sävelsi kahdeksan kappaletta ja tuottaja Kelly Gray neljä, joista kahdessa oli mukana myös kitaristi Damon Johnson ja Queensrÿchen rumpali Scott Rockenfield. Grayllä, Johnsonilla ja Rockenfieldillä on yhteinen Slave to the System -sivuprojekti, ja Gray kuului myös Queensrÿcheen Q2K-albumin (1999) aikaan.

Kokoonpano 
 Eddie Jackson – basso
 Scott Rockenfield – rummut
 Geoff Tate – laulu
 Michael Wilton – kitara

Albumilla vierailevat Taten tytär Emily Tate (kappaleessa ”Home Again”) sekä sotaveteraanit Chris Devine ja Sean Lenahan (kappaleessa ”Unafraid”).

Arvostelut 
 About.com: 
 Allmusic: 
 Consequence of Sound:

Lähteet

Aiheesta muualla 

 American Soldier Queensrÿchen sivustolla 
 American Soldier Rhinon sivustolla 

Konseptialbumit
Queensrÿchen albumit
Vuoden 2009 albumit
Ukrainan energiapolitiikka

Ukrainan energiapolitiikka kertoo Ukrainan energiapolitiikasta eli energian käytön kehityksestä ja ohjaamisesta mukaan lukien energiantuotanto, sähköntuotanto, lämmöntuotanto, jakelu, kulutus ja yhteiskunnallinen vaikuttaminen ja keskustelu aiheesta. Siihen sisältyvät lait, sopimukset, verot ja ohjauskeinot.

Ydinvoima
Energoatom (National Nuclear Energy Generating Company of Ukraine) on valtion ydinvoimayhtiö. Se on perustettu Kiovassa 17. lokakuuta 1996. Työntekijöitä on 38 000. Liikevaihto on 1,5 miljardia euroa.

Tšernobylin ydinvoimalaonnettomuus Ukrainassa vuonna 1986 oli vakavin ydinonnettomuus maailmassa vuoden 2008 loppuun mennessä. Tšernobylin taloudellisiksi kustannuksiksi on arvioitu satoja miljardeja dollareita. Ukrainalaisista 7 % (noin 3,3 miljoonaa ihmistä) sairastui onnettomuuden seurauksena. Alle 4-vuotiaista lapsista kolmasosa sairastui kilpirauhassyöpään. Onnettomuus ei rajoittunut Ukrainaan, vaan levisi laajalle alueelle. Laskeumasta 70 % kohdistui Valko-Venäjään.

Maakaasu
Katso myös Ukrainan maakaasukysymys
Ukraina ostaa maakaasua Venäjältä. Kaasua ei osteta Gazpromilta suoraan vaan välittäjäyhtiöiden kautta. Venäjä on sulkenut kaasuvirran kauppapoliittisista syistä uutena vuotena vuonna 2006 ja vuonna 2008. Ukrainalla on noin 3 kk maakaasuvarat. Euroopan unioni ostaa käyttämästään maakaasusta neljäsosan Venäjältä ja siitä 80 % tulee Ukrainan kautta. Venäjä on riippuvainen Ukrainasta maakaasun myynnissä Eurooppaan.

Välittäjäyhtiöt
Ukrainalainen kaasuyhtiö Naftogaz on vanha valtion monopoli. Sen asiakkaita ovat kunnat ja kansalaiset. Naftogazin johtaja on Oleg Dubina. Naftogaz ostaa kaasun välittäjäyhtiöltä Rosukrenergo. Rosukrenergo tekee voitto myymällä maakaasua Eurooppaan. Rosukrenergosta omistaa puolet Gazprom ja toisen puolen ukrainalainen yhtiö. Lehtitietojen mukaan tällä hetkellä se tarkoittaa Dmytro Firtaš nimistä liikemiestä. Toinen välittäjäyhtiö on Ukrazenergo. Se myy kaasua Ukrainassa yrityksille. Ukrazenergon perustivat Naftogaz ja Rosukrenerg vuoden 2006 alussa.

Hiili
Zasyadko Mine oli vuonna 2007 Ukrainan suurin hiilikaivos. Siellä oli 10 000 työntekijää ja hiiltä tuotettiin 10 000 tonnia päivässä. Hiilikaivoksissa oli suuria onnettomuuksia vuosina 2000–2008, muun muassa 18. marraskuuta 2007 ja 8. kesäkuuta 2008.

Tuulivoima

Ukrainassa oli yhteensä 89 MW tuulivoimakapasiteettia vuoden 2007 lopussa. Tuulivoimaa edistää Ukrainian Wind Energy Association (UANE). EWEAn jäsen on myös Madesta Developments Ltd. Tuulivoiman rakentaminen Ukrainaan sisältyy Euroopan unionin päästökauppajärjestelmään. Vuonna 2008 suunnitteilla oli 300 MW tuulivoimaa Ukrainaan. Ukrainalla on suuret tuulivoimavarat.

Lähteet

Energia Ukrainassa
Energiapolitiikka
Energiapolitiikka Euroopassa
Leena Peltonen (päätoimittaja)

Leena Peltonen (31. elokuuta 1951 – 5. heinäkuuta 2007) oli Aikakone-lehden monivuotinen päätoimittaja, tieteis- ja fantasiakirjallisuuden kääntäjä, kirjallisuuskriitikko ja suomalaisen järjestäytyneen fantasia- ja tieteiskirjallisen harrastuksen kantavia voimia sen alusta alkaen. 

Leena Peltonen käänsi suomeksi muun muassa Guy Gavriel Kayn, Robert Holdstock, Terry Pratchettin ja Peter S. Beaglen teoksia.

Peltosen mukaan scifi on ensisijaisesti kaunokirjallisuutta, jossa ”nykyajan ongelmat on usein etäännytetty kaukaiseen aikaan, jotta niitä olisi helpompi tarkastella”. 

Peltonen opiskeli kirjallisuudentutkimusta Turun yliopistossa 1970-luvulla. Tuolloin hän tutustui fantasiakirjailija J. R. R. Tolkienin tuotantoon ja teki vuonna 1978 pro gradu -työnsä Sormusten herran juonirakenteesta ja kerrontatekniikasta. Opinnäyte oli ensimmäisiä suomalaisia Tolkien-tutkielmia. Peltonen oli vuonna 1976 perustetun Turun science fiction -seuran varhaisia jäseniä ja alusta lähtien mukana Tampereen sf-seuran toiminnassa. Hän kuului vuoteen 1986 asti seuran Portti-lehden toimituskuntaan. 

Vuonna 1988 Peltonen tarjoutui Aikakone-lehden päätoimittajaksi Juhani Hinkkasen vetäydyttyä tehtävästä. Peltonen toimi päätoimittajana vuoteen 1996, jolloin lehden julkaisu lopetettiin. Suomentajana Peltonen aloitti kääntämällä novelleja Porttiin, myöhemmin myös muihin sf-lehtiin. Peltonen toimi opettajana useilla Suomen tieteiskirjoittajien järjestämillä kirjoituskusseilla vuodesta 1987 sekä Jyväskylän kesän yhteydessä järjestetyillä kursseilla. Hän sai Suomen tieteiskirjoittajien Kosmoskynä-palkinnon 1991. Peltonen osallistui kaikkiin suomalaisiin sf-tapahtumiin vuoden 1997 Finnconiin saakka.

Peltonen oli tutustunut Johanna Sinisaloon, kun tämä oli avustanut Portti-lehteä. Peltonen kommentoi Sinisalon Ennen päivänlaskua ei voi -romaanin käsikirjoitusta ennen sen julkaisua. Peltosen kautta kulki myös Risto Isomäen Gilgamešin tappio -romaanin käsikirjoitus. Vuonna 1997 Peltonen vetäytyi fandom-toiminnasta.

Leena Peltonen asui Tampereella. Hän oli naimisissa vuodesta 2003 Juhani Hinkkasen kanssa. Peltosella todettiin vuonna 2006 vakava sairaus ja hän kuoli vuonna 2007.

Lähteet

Aiheesta muualla 
 Leena Peltosen kotisivu.

Suomalaiset kirjallisuuskriitikot
Suomalaiset päätoimittajat
Suomalaiset science fiction -toimittajat
Vuonna 1951 syntyneet
Vuonna 2007 kuolleet
Suomentajat
Samuel Washington Woodhouse

Samuel Washington Woodhouse (27. kesäkuuta 1821 Philadelphia − 23. lokakuuta 1904 Philadelphia) oli yhdysvaltalainen lääkäri ja luonnontieteilijä.

Woodhouse opiskeli lääketiedettä Pennsylvanian yliopistossa ja valmistui 1847. Hän toimi lääkärinä ja luonnontieteilijänä luutnantti Lorenzo Sitgreavesin johtamilla tutkimusmatkoilla Coloradossa, Oklahomassa ja Zuni Riverillä 1849–1850 ja 1851. Hän julkaisi retkestä teoksen A Naturalist in Indian Territory: The Journal of S. W. Woodhouse, 1849-50. Vuonna 1853 hän osallistui tutkimusretkelle Hondurasiin. Tämän jälkeen hän keskittyi lääkärinpraktiikkansa hoitamiseen Philadelphiassa. Vuonna 1872 Woodhouse avioitui Sara A. Peckin kanssa ja heille syntyi kaksi lasta.

Woodhouse nimesi joitakin uusia nisäkäs- ja lintulajeja, muun muassa harmaasirkkulin (Aimophila cassinii) ja kalliokiitäjän (Aeronautes saxatalis).

Lähteet 
 Samuel Washington Woodhouse. Encyclopedia of Oklahoma History and Culture. Viitattu 10.6.2014.

Viitteet

Yhdysvaltalaiset eläintieteilijät
Yhdysvaltalaiset lääkärit
Vuonna 1821 syntyneet
Vuonna 1904 kuolleet
Stordal

Stordal on kunta Møren ja Romsdalin läänissä Norjassa. Kunnalla on pinta-alaa 247 neliökilometriä ja tammikuussa 2013 tehdyn väestönlaskennan mukaan Stordalin kunnassa oli 1 052 asukasta.

Lähteet

Aiheesta muualla 
 Kunnan kotisivu 

Møren ja Romsdalin läänin kunnat
Sunndal

Sunndal on kunta Møren ja Romsdalin läänissä Norjassa. Kunnalla on pinta-alaa 1 712 neliökilometriä, ja tammikuussa 2013 tehdyn väestönlaskennan mukaan Sunndalin kunnassa oli 7 205 asukasta.

Lähteet

Aiheesta muualla 

 Kunnan kotisivu
If U Seek Amy

”If U Seek Amy” on yhdysvaltalaisen poplaulajan Britney Spearsin kolmas single hänen kuudennelta studioalbumiltaan Circusilta.

Taustaa
”If U Seek Amy” valittiin singleksi www.britney.com-sivuston tekemän kyselyn perusteella. Se sai 26 % kaikista annetuista äänistä. Toiseksi tuli kappale ”Kill The Lights” (16 %) ja kolmanneksi ”Out From Under”, joka sai myös 16 % annetuista äänistä. ”If U Seek Amy” -promosinglen kansikuva julkaistiin Britney.com-sivustolla 26. helmikuuta 2009.

Julkisuus
Kappale herätti paheksuntaa joidenkin vanhempien keskuudessa, koska kertosäkeen kohta ”if you seek Amy” kuulostaa samalta kuin ”F-U-C-K me”. Parents Television Council uhkasi tehdä valituksen kappaletta soittavista radiokanavista Yhdysvaltain telehallintovirastolle. Jive Records -levy-yhtiö lupasi, että Spears nauhoittaa kappaleesta siistityn version radiota varten.

Listasijoitukset ja Julkaisuhistoria

Musiikkivideo
Musiikkivideon alussa uutistoimittaja sanoo kappaleen nimen, jonka jälkeen kuva siirtyy huoneeseen. Huoneessa on Britneyn lisäksi muita ihmisiä jotka ovat selkeästi juhlineet koko yön. Britney aloittaa laulamisen huoneen sängyllä siirtyen pian muualle. Toisessa huoneessa Britney alkaa tanssia muiden ihmisten kanssa. Valojen vilkkuessa ja ihmisten tanssiessa video etenee kunnes tulee korkeasti valaistua kuvaa Britneystä pukiessa uutta asua päälle. Ihmiset seuraavat Britneytä, joka kulkee talon portaat alas 1960-luvun tyylinen asu päällään, esittäen Amyn roolia. Amy ottaa käteensä piirakkalautasen. Muut ihmiset jäävät talon sisälle, kun Amy astelee ovesta ulos hoidettuun puutarhaan. Hänen miehensä ja lapsensa tulevat sivusta Amyn rinnalle ja he astelevat portin takana kuhisevien paparazzien eteen näytille. Lopuksi Amy antaa pusun ja kuva pysähtyy muuttuen mustavalkoiseksi. Video loppuu samaan uutistoimittajaan joka oli alussa. Uutistoimittaja sanoo "Doesn't make any sense, does it?".

Julkaisu
Single julkaistiin Australiassa digitaalisesti 15. helmikuuta 2009, fyysisenä singlenä se julkaistaan 14. maaliskuuta. Single julkaistaan Britanniassa 4. maaliskuuta ja muualla Euroopassa maaliskuun aikana.

Lähteet

Vuoden 2008 kappaleet
Britney Spearsin kappaleet
Ulstein

Ulstein on kunta Møren ja Romsdalin läänissä Norjassa. Kunnalla on pinta-alaa 97 neliökilometriä ja tammikuussa 2013 tehdyn väestönlaskennan mukaan Ulsteinin kunnassa oli 7 927 asukasta.

Lähteet

Aiheesta muualla 
 Kunnan kotisivu 

Møren ja Romsdalin läänin kunnat
Vanylven

Vanylven on kunta Møren ja Romsdalin läänissä Norjassa. Kunnalla on pinta-alaa 385 neliökilometriä ja tammikuussa 2013 tehdyn väestönlaskennan mukaan Vanylvenin kunnassa oli 3 336 asukasta.

Lähteet

Aiheesta muualla 
 Kunnan kotisivu 

Møren ja Romsdalin läänin kunnat
Ørsta (Møre ja Romsdal)

Ørsta on kunta Møren ja Romsdalin läänissä Norjassa. Kunnalla on pinta-alaa 805 neliökilometriä, ja asukkaita sillä oli 10 456 vuonna 2013.

Kunta erosi Voldasta 1. elokuuta 1883. Ørstan kylästä tuli kunnan hallinnollinen keskus vuonna 1964, jolloin Hjørundfjordin, Vartdalin, ja Ørstan kunnat yhdistyivät.

Lähteet

Aiheesta muualla 
 Kunnan kotisivu
Veritulppa

Veritulppa tarkoittaa verisuonen, joko laskimon tai valtimon, tukkivaa verihyytymää tai muuta verenvirtauksen estettä. Paikallisesti kehittynyttä verihyytymää nimitetään trombiksi. Emboliassa taas on kyse siitä, että verenkierron mukana on ahtaaseen paikkaan kulkeutunut kiinteä, nestemäinen tai kaasumainen tulppa. 


Laskimotukos

Syvän laskimotukoksen syitä ovat laskimon seinämän vaurio, verenvirtauksen hidastuminen ja lisääntynyt tukosalttius. Yleisin syvän laskimotukoksen paikka on sääri. Laskimoveritulppa voi irrota ja kulkeutua keuhkoihin, missä se aiheuttaa keuhkoveritulpan.

Keuhkoveritulppa

Keuhkoveritulppa eli keuhkoembolia tarkoittaa veren mukana tulleen verihyytymän aiheuttamaa keuhkovaltimon tai sen haaran tukkeutumista. Hyytymä on lähtöisin laskimosta tai joskus harvoin sydämestä.

Sydänveritulppa 

Sydänveritulpassa verihyytymä kulkeutuu sepelvaltimoon tukkien suonen, jolloin kyseisen suonen suonittaman sydänlihasalueen verenkierto estyy.

Lähteet

Aiheesta muualla

 Laskimotukos, Terveyskirjasto.fi

Sydän- ja verisuonitaudit
Seulonnan keskeiset artikkelit
Jess Walton

Jess Walton (s. 18. helmikuuta 1949 Grand Rapids, Michigan) on yhdysvaltalainen näyttelijä. Hänet tunnetaan Jill Foster Abbottin osasta televisiosarjassa Tunteita ja tuoksuja, jossa hän on esiintynyt 1980-luvun loppupuolelta saakka. Kyseinen rooli on tuonut näyttelijälle kaksi Emmy-palkintoa vuosina 1991 ja 1997.

Aiheesta muualla 
 

Walton, Jess
Walton, Jess
Walton, Jess
Gaggenau

Gaggenau on Rastattin piirikuntaan kuuluva kaupunki Baden-Württembergin osavaltiossa Saksassa. Se sijaitsee kahdeksan kilometriä koilliseen Baden-Badenin kylpyläkaupungista. Kaupunki on tunnettu autoteollisuuskaupunkina, ja siellä on muun muassa Daimlerin omistama autotehdas. Kaupungista tuhoutui vuonna 1944 noin 70 prosenttia liittoutuneiden pommittaessa kaupungin teollisuuslaitoksia.

Lähteet 
 Geografische und andere strukturelle Daten über Gaggenau, Stand: 2008

Aiheesta muualla 
 A Texan Goes to Gaggenau 

Saksan kaupungit
Baden-Württembergin kunnat
Creekin kieli

Creekin kieli (tunnetaan myös nimellä muskogee) on muskogee-kieliin kuuluva intiaanikieli. Kieltä puhuvat creekit ja seminolit Oklahomassa ja Floridassa. Kielellä on noin 4000-6000 puhujaa, ja kieltä käytetään erityisesti yli 60-vuotiaiden keskuudessa ja jonkin verran mm. kirkollisissa toimituksissa. Kieli on erittäin läheistä sukua creekille.

Creekin kieltä alettiin kirjoittaa ensimmäisen kerran 1736. Latinalaiset aakkoset otettiin käyttöön 1853 ja 1870-luvulle tultaessa julkaistiin jo creekinkielisiä sanomalehtiä. 

 a, ()
 c, ()
 e, ()
 ē, ()
 f, ()
 h, ()
 i, ()
 k, ()
 l, ()
 m, ()
 n, ()
 o, () tai ()
 p, ()
 r, ()
 s, ()
 t, ()
 u, () tai ()
 v, ()
 w, ()
 y, ()

Lähteet

Muskogee-kielet
MG 151

MG 151 eli Maschinengewehr 151 on Mauserin suunnittelema saksalainen lentokonekonekivääri ja -konetykki, kaliiperista riippuen. Asetta valmistettiin kahdessa eri kaliiperissa 15 mm ja 20 mm. Ensimmäinen 15 mm versio oli mallimerkinnältään MG 151/15 ja tyypiltään raskas lentokonekonekivääri. Seuraava versio, MG 151/20, oli konetykki. 

Tykistä oli kaksi versiota. Ensiksi kehitetyssä oli tavanomainen iskuri patruunan sytyttämiseksi. Toisessa versiossa
patruuna sytytettiin sähköisesti, mikä mahdollisti aseen synkronoinnin ampumaan potkurikehän läpi. Sekaannuksien välttämiseksi Me 109 koneissa käytettiin yksinomaan mekaanista versiota. FW 190 hävittäjissä käytettiin sähköistä versiota synkronoituna.

Ase eri versioineen oli käytössä lukuisissa saksalaisissa sotilaslentokoneissa toisen maailmansodan aikana korvaten 20 mm MG FF -konetykin saksalaiskoneissa suureksi osaksi. MG FF säilyi lisä- ja erikoisasennuksina erityisesti yöhävittäjissä
MG 151 asetta käyttivät myös Italian sekä jossakin määrin Japanin armeijan ilmavoimat

MG 151/15 tuli käyttöön Messerschmitt Bf 109F-2 -hävittäjässä vuonna 1940. Pian kuitenkin havaittiin että 20 mm tykin räjähtävä ammus oli suuren lähtönopeuden 15 mm konekiväärin luotia tehokkaampi. 20 mm kranaatti liitettiin 15x96 mm ammukseen sen suuta levittämällä ja hylsyä lyhentämällä (20 mm x 82), jolloin muutostyön saattoi tehdä vain aseen piipun vaihtamalla ja muilla suhteellisen pienillä muutoksilla. Haittapuolena oli ammuksen lähtönopeuden alenemisen 850 m/s:ssa 700 m/s:iin panssarinläpäisevillä ammuksilla ruutimäärän pysyessä samana. Ongelmaa ei pidetty suurena, sillä ammuksen tuhovaikutusta pidettiin tärkeämpänä kriteerinä.
Aseelle otettiin käyttöön tehokas ohennettuseinämäinen Minengeschoß-ammus, joka sisälsi 18,6 g PETN-räjähdysainetta ja panssariammuksia kevyemmän painon vuoksi sen lähtönopeus oli 805 m/s.  20 mm ase tuli vakiovarusteeksi Bf 109F-4 -hävittäjässä moottorilohkojen väliin sijoitettuna (Motorkanone).

Lähteet

Viitteet

Konekiväärit
Lentokoneiden konetykit
Ackermannin ohjausjärjestelmä

Ackermannin ohjausjärjestelmä on geometrinen ratkaisu auton tai muun ajoneuvon ohjauksessa esiintyvälle ongelmalle: sisemmän ja ulomman pyörän tulee kulkea eri säteistä ympyrärataa pitkin. Sen keksi englantilais-saksalainen Rudolph Ackermann (1764–1834) vuonna 1810.

Ohjausjärjestelmän geometriaa voidaan yksinkertaistettuna kuvata liikuttamalla ohjauksen kääntöpisteitä sisäänpäin niin, että ne sijaitsevat etupyörien keskipisteestä piirretyn suoran ja taka-akselin leikkauspisteessä. Täydellisessä Ackermann-ohjauksessa millä tahansa ohjauskulmalla kaikkien pyörien kääntöympyrän keskipiste on yhteinen kääntöpiste.

Ohjausjärjestelmän toimintaperiaate on se, että raidetanko on lyhyempi kuin olkatappien välimatka. Tällöin raidetangon sivuttaissuuntainen liike aiheuttaa sisäkaarteen pyörän suuremman kääntymisen verrattuna ulkokaarteen pyörään. Mitä enemmän raidetanko siirtyy sivusuunnassa eli mitä enemmän pyöriä käännetään, sitä suuremmaksi pyörien kulmaero kasvaa.

Katso myös 
 Ackermann-ehto
 Aurauskulma

Lähteet

Autotekniikka

en::Ackermann steering geometry